KONKORS TA' POEŻIJI Biex tfakkar il-35 sena mit-twaqqif tagħha, għall-ħabta ta' Frar, 1967, l-'Għaqda tal-Malti (Università)' niedet Konkors ta' Poeżiji. Ir-riżultat kien ixxandar f'Akkademja mużiko-letterarja li saret nhar is-Sibt, 15 t'April, 1967, Għal dan il-Konkors ta' Poeżiji daħlu tmienja-u-erbgħin poeżija, u skond ma qalilna r-Rapport ta' l-Eżaminaturi li qabbadna għal dan il- Konkors 'Mill-eżami ta' dawn il-poeżiji, wieħed jista' jara li hemm fost iż-żgħażagħ tagħna min ġà beda, u għad 'il quddiem ikompli, jżejjen il- Poeżija Maltija'. Hawnhekk se nġibu l-aħjar tliet poeżiji ta' dan il-Konkors. Dawn huma: L-ewwel, 'Għalija l-Haqq' jgħid il-Mulej ta' Carmel Calleja; It-Tieni, Mewt Qalb l-Għerien ta' Daniel Massa; It-Tielet, Fil-Misraħ ta' Victor Fenech, I SGĦALIJA L-ĦAQQ' JGHID IL-MULEJ L-avukati u l-ġurati w'għarblu l-każ; u l-imħallef b'wiċċ imqit qatagħhielu għat-tgħalliq. Li kien qatel provi ċari hemm kemm trid; id imdemma, qmis imtebbgħa, is-sikkina kiefra, msenna, 'Mma għalih m'hemm l-ebda prova biex teħilsu, biex tifdib u l-ħelsien terġa' tagħtib. L-ilsien ħajjen, li kien weġġgħu, li kien darbu, li kien kasbru, — qattiel kiefer, ma jidhirx. U l-imħallef ħasel idu, l-avukat daħħal il-flus, ir-'reporter' telaq jgħaġġel biex iħażżeż aktar vrus. : U fiċ-ċella fl-akbar skiet, qalb miġugħa, niedma, bkiet. MEWT QALB L-GĦERIEN Meta s-seqer jissiefaq f'Għex-il-Ħida, u r-riħ jiksilba għajnejba bil-qilla, u nifisba' jissamma' għall qlugħ jissajja fil-baħar bla stilla; Meta l-moħħ jiddallam u l-musbieħ tal-fuħħar jintefa, u subgħajja joborxu l-ħjerolifiċi f'ħitan u ħsiebba jirrakkma xfar għajnejja bi swaba' jiżżerżqu fil-fakra t-triqat minsija ta' xuxitba mfewħa bil-balzmu u ċedri fl-imsieraħ ġo beraħ il-bieraħ fil-għodwa li f'Eden insteraq Adam, Nersaq inħares, fil-mera ta' nkejja bix-xabla li tilma lejn wiċċna jiċċaqlaq fl-għadira jsejjaħli mbissem taħt l-ilma; u t-riefnu li tiela mill-baħar ta' issa jiksilba għajnejba u jkiddli xufftejja, sa nieqaf nissamma' għall-għajta ta' seqer il-qilla li tidwi fl-għerien X'imkien fis-skiet t'Għex-il-Hida. Minflok nisma' tifel li jitlob, il-bogħod fin-nofs dawl tal-lampier, u t-talba li tasal sa ħdejja mal-mirra u l-bħajr taċ-ċensier tmellisli bil-ħniena xufftejja sa nitlef il-qilla f'għajnejja u ntenni 'Mulejja' mar-riħ li jiksili għajnejja. Fil-misraħ antik u wesgħan, Fit-tebqa bejn il-jum u l-lejl, Geġwiġija bħal passa gamiem apriljan Għajnejn iħarsu ċass fix-xejn. Ċappa għajnejn, geġwiġija għajnejn (Fatati imlefilfin) Iħarsu ċass… 'il fejn7 Iħarsu fil-baħħ ta' quddiemhom, Fil-beraħ tal-lum, Fil-baħar ta' għada, Ilkoll imberqin, llkoll ħerqanin, Ilkoll jistennew tiġri xi ħaġa —'ma meta se tiġri xi ħaġa/ F'kull wiċċ għajjien għajnejn jittewbu t-tnejn. Uffl Għaliex qatt ma jiġri xejn VICTOR FENECH